

REPUBLIKA HRVATSKA

OSNOVNA ŠKOLA

VLADIMIR NAZOR TOPUSKO

Škola 12, Topusko

KLASA: 112-01/18-01/04

URBROJ: 2176-44-01-18-02

Topusko , 17. rujna 2018.

Na temelju Odluke Župana Sisačko-moslavačke županije o financiranju pomoćnika u nastavi za učenike s teškoćama u razvoju u školskoj 2018./2019. godini, Klasa: 602-01/18-01/26, Urbroj: 2176/01-02-18-1 od 05. rujna 2018. godine, ravnateljica Osnovne škole Vladimir Nazor Topusko Jana Markulin, dipl.uč. raspisuje

**NATJEČAJ**

za dostavu prijava za prijam **pomoćnika u nastavi (m/ž) učeniku s teškoćama u razvoju** u

Osnovnoj školi Vladimir Nazor Topusko , na određeno vrijeme do kraja nastavne godine 2018./2019. u nepunom radnom vremenu :

**20 sati tjedno - jedan (1) izvršitelj/ica**

Na ovaj natječaj mogu se prijaviti osobe sa završenom srednjom, višom ili visokom stručnom spremom, izraženih sklonosti za rad s djecom s teškoćama u razvoju.

U prijavi na natječaj navode se osobni podaci podnositelja prijave (osobno ime, adresa stanovanja, broj telefona/mobitela, e-mail adresa).

Kandidati/kinje koji ispunjavaju tražene uvjete dužni su uz prijavu dostaviti:

* kratki životopis ( uključujući podatke o radu s djecom s teškoćama )
* presliku domovnice
* presliku svjedodžbe ili diplome o završenom obrazovanju
* uvjerenje nadležnog suda da se protiv podnositelja prijave ne vodi kazneni postupak sukladno članku 106. Zakona o odgoju i obrazovanju (ne starije od mjesec dana)
* presliku dokaza o iskustvu u radu s učenicima s teškoćama u razvoju

Isprave se prilažu u neovjerenom presliku, a osoba je prije sklapanja pisanog ugovora dužna dostaviti na uvid originalne dokumente.

Pod jednakim uvjetima prednost pri zapošljavanju ima *osoba* s iskustvom na poslovima pomoćnika u nastavi.

Kandidat koji ostvaruje pravo prednosti pri zapošljavanju prema posebnom propisu dužan je u prijavi pozvati se na to pravo i priložiti sve dokaze propisane posebnim zakonom i ima prednost u odnosu na ostale kandidate samo pod jednakim uvjetima.

Sukladno odredbi članka 103. Zakona o hrvatskim braniteljima iz Domovinskog rata i članovima njihovih obitelji (NN 121/17) poveznica na internetsku stranicu Ministarstva na kojoj su navedeni dokazi potrebni za ostvarivanje prava prednosti pri zapošljavanju:

<https://branitelji.gov.hr/UserDocsImages/NG/12%20Prosinac/Zapošljavanje/Popis%20dokaza%20za%20ostvarivanje%20prava%20prednosti%20pri%20zapošljavanju.pdf>

<https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403>

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje i navedenog projekta.

Prijave za natječaj s dokazima o ispunjavanju uvjeta dostavljaju se u roku od 8 dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči škole, na adresu škole: Osnovna škola Vladimir Nazor Topusko, Školska 12 , 44415 Topusko , **„*Natječaj – pomoćnik u nastavi*“.**

Na natječaj mogu se javiti osobe oba spola.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravodobne prijave neće se razmatrati.

O rezultatima natječaja svi kandidati/kinje bit će obaviješteni u zakonskom roku.

Natječaj je otvoren od 17.09.2018. do 25.09.2018.

Ravnateljica

Jana Markulin, dipl.uč.